CELEX: 31998L0077
Language: lt
Date: 907286400000
Title: 1998 m. spalio 2 d. Komisijos Direktyva 98/77/EEB derinanti su technikos pažanga Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimoTekstas svarbus EEE.

Svarbus teisinis pranešimas

|

31998L0077

1998 m. spalio 2 d. Komisijos Direktyva 98/77/EEB derinanti su technikos pažanga Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimoTekstas svarbus EEE.  

Oficialusis leidinys L 286 , 23/10/1998 p. 0034 - 0052 CS.ES skyrius 13 tomas 21 p. 77  - 95 ET.ES skyrius 13 tomas 21 p. 77  - 95 HU.ES skyrius 13 tomas 21 p. 77  - 95 LT.ES skyrius 13 tomas 21 p. 77  - 95 LV.ES skyrius 13 tomas 21 p. 77  - 95 MT.ES skyrius 13 tomas 21 p. 77  - 95 PL.ES skyrius 13 tomas 21 p. 77  - 95 SK.ES skyrius 13 tomas 21 p. 77  - 95 SL.ES skyrius 13 tomas 21 p. 77  - 95

		Komisijos Direktyva 98/77/EEB1998 m. spalio 2 d.derinanti su technikos pažanga Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo [1] su paskutiniais pakeitimais, padarytais Europos Parlamento ir Tarybos direktyva 96/69/EB [2],kadangi Direktyva 70/220/EEB yra viena iš EB tipo patvirtinimo tvarkos, kuri buvo įdiegta 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [3] su pakeitimais, padarytais Komisijos direktyva 98//14/EB [4], atskirųjų direktyvų;kadangi Direktyvos 70/156/EEB 13 straipsnio 2 dalyje nustatyta, kad 13 straipsnyje nurodyta tvarka galioja ir įtraukiant atskirų techninių agregatų tipo patvirtinimo nuostatas į atskirąsias direktyvas;kadangi tam, kad būtų suderintas būdas garantuoti, jog pakaitiniai katalizatoriai, skirti montuoti į M1 ir N1 kategorijos transporto priemones, neturinčias įmontuotosios diagnostikos sistemos, būtų labai geros kokybės, vertėtų įtraukti į Direktyvą 70/220/EEB naujus techninius reikalavimus dėl pakaitinių katalizatorių kaip atskirų techninių agregatų EB tipo patvirtinimo; kadangi tokie techniniai reikalavimai atitinka Jungtinių Tautų Europos ekonomikos komisijos reglamente Nr. 103 patvirtintus reikalavimus dėl variklinių transporto priemonių pakaitinių katalizatorių patvirtinimo [5];kadangi atsižvelgiant į technikos pažangą vertėtų įtraukti į Direktyvą 70/220/EEB naujus techninius reikalavimus dėl transporto priemonių, kurioms galima naudoti suskystintųjų dujų (SD) arba gamtinių dujų (GD) degalus, EB tipo patvirtinimo; kadangi transporto priemonių degalams naudojant SD ir GD galima pasiekti, kad būtų išmetama labai mažai kenksmingų medžiagų, ir todėl joms reikia EB tipo patvirtinimo sistemos; kadangi tokie techniniai reikalavimai atitinka Jungtinių Tautų Europos ekonomikos komisijos reglamente Nr. 83 patvirtintus reikalavimus dėl transporto priemonių tvirtinimo atsižvelgiant į jų išmetamus teršalus [6];kadangi tiktų paaiškinti transporto priemonės pasipriešinimo riedėjimui matavimo metodiką;kadangi šioje direktyvoje numatytoms priemonėms pritaria Direktyva 70/156/EEB įkurtas Derinimo su technine pažanga komitetas,PRIĖMĖ ŠIĄ DIREKTYVĄ:1 straipsnisDirektyvos 70/220/EEB 1 straipsnis pakeičiamas taip:"1 straipsnisŠioje direktyvoje:- "transporto priemonė" — tai bet kuri Direktyvos 70/156/EEB II priedo A dalies apibrėžimą atitinkanti transporto priemonė,- "automobilinė SD ir GD įranga" — tai bet koks automobilinių SD ar GD komponentų agregatas, skirtas montuoti į vieno ar kelių tam tikrų rūšių transporto priemones, kurį galima patvirtinti kaip atskirą techninį agregatą, apibrėžtą Direktyvos 70/156/EEB 4 straipsnio 1 dalies d punkte,- "pakaitinis katalizatorius" — tai katalizinis konverteris arba jų junginys, skirtas transporto priemonės, patvirtintos laikantis Direktyvos 70/156/EEB nuostatų, originalios įrangos katalizatoriui pakeisti, kurį galima patvirtinti kaip atskirą techninį agregatą, apibrėžtą Direktyvos 70/156/EEB 4 straipsnio 1 dalies d punkte."2 straipsnisDirektyvos 70/220/EEB priedai keičiami pagal šios direktyvos priedą.3 straipsnis1. Dėl naujų pakaitinių katalizatorių, skirtų montuoti į EB tipo patvirtinimą gavusias transporto priemones be įmontuotųjų diagnostikos sistemų (ĮDS), valstybės narės:1) nuo 1999 m. sausio 1 d. neturi teisės:- atsisakyti suteikti EB tipo patvirtinimą laikantis Direktyvos 70/156/EEB 4 straipsnio 1 dalies nuostatų,- uždrausti prekiauti jais arba montuoti į transporto priemones,jei jie atitinka Direktyvos 70/220/EEB su pakeitimais, padarytais šia direktyva, reikalavimus;2) nuo 1999 m. spalio 1 d., laikydamosi Direktyvos 70/156/EEB 7 straipsnio 2 dalies nuostatų, uždraudžia prekiauti arba montuoti į transporto priemones pakaitinius katalizatorius, jei jiems nesuteiktas tipo patvirtinimas laikantis Direktyvos 70/220/EEB su pakeitimais, padarytais šia direktyva, reikalavimų.2. Naujoms transporto priemonėms, kurių degalams naudojamos SD ar GD arba kurių degalams gali būti naudojamas benzinas, SD ar GD, dėl su oro tarša išmetamomis medžiagomis susijusių priežasčių valstybės narės:1) nuo 1999 m. sausio 1 d. neturi teisės:- atsisakyti suteikti EB tipo patvirtinimą, laikantis Direktyvos 70/156/EEB 4 straipsnio 1 dalies nuostatų,- atsisakyti suteikti nacionalinį tipo patvirtinimą,- atsisakyti registruoti, uždrausti prekiauti arba naudoti jas,jei jos atitinka Direktyvos 70/220/EEB su pakeitimais, padarytais šia direktyva, reikalavimus;2) nuo 1999 m. spalio 1 d. atsisako registruoti, draudžia prekiauti ir naudoti naujas transporto priemones, kurios neatitinka Direktyvos 70/220/EEB su pakeitimais, padarytais šia direktyva, reikalavimų.4 straipsnis1. Valstybės narės priima įstatymus ir kitus teisės aktus, kurie, įsigalioję iki 1998 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.5 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.6 straipsnisŠi direktyva skirta valstybėms narėms.Priimta Briuselyje, 1998 m. spalio 2 d.Komisijos varduMartin BangemannKomisijos narys[1] OL L 76, 1970 4 6, p. 1.[2] OL L 282, 1996 11 1, p. 64.[3] OL L 42, 1970 2 23, p. 1.[4] OL L 91, 1998 3 25, p. 1.[5] Europos ekonomikos komisijos Reglamentas Nr. 103 (E/ECE/324-E/ECE/TRANS/505/Rev.2/Add.102).[6] Europos ekonomikos komisijos Reglamentas Nr. 83 (E/ECE/324-E/ECE/TRANS/505/Rev.1/Add.82 su pakeitimais).--------------------------------------------------PRIEDASDIREKTYVOS 70/220/EEB PRIEDŲ PAKEITIMAIPriedų sąrašas1. Priedų sąrašas iš dalies keičiamas taip:"IXa PRIEDAS: | Dujinių etaloninių degalų specifikacijos" |"XII PRIEDAS: | Transporto priemonės, kurios degalamsnaudojamos SD arba gamtinės dujos, EB tipo patvirtinimas atsižvelgiant į išmetamąsias medžiagas" |"XIII PRIEDAS: | Pakaitinio katalizatoriaus kaip atskiro techninio agregato EB tipo patvirtinimas |1 papildymas. Informacinis dokumentas |2 papildymas. EB tipo patvirtinimo liudijimas |3 papildymas. EB tipo patvirtinimo žymuo" |1 priedas2. 1 skirsnio pabaigoje įterpiamos tokios pastraipos:"Ši direktyva taip pat taikoma:- pakaitinių katalizatorių kaip atskirų techninių agregatų, skirtų montuoti į M1 ir N1 kategorijų transporto priemones, EB tipo patvirtinimo tvarka,- automobilinės SD ar GD įrangos kaip atskirų techninių agregatų, skirtų montuoti į M1 ir N1 kategorijų transporto priemones, EB tipo patvirtinimo atsižvelgiant į išmetamąsias medžiagas tvarka."3. 2.4 poskyris pakeičiamas ir išdėstomas taip:"2.4. "Dujiniai teršalai" — tai iš variklio išmetamas dujinis anglies monoksidas, azoto oksidai, išreikšti azoto dioksido (NO2) ekvivalentu ir angliavandeniliai, kurių sudėtis tokia:- C1H1,85 – benzinui,- C1H1,86 – dyzelinui,- C1H2,525 – SD,- CH4 – GD."4. Pridedami tokie punktai nuo 2.17 iki 2.21:"2.17. "Originalios įrangos katalizatorius" — tai katalizatorius arba jų junginys, kurių tipai patvirtinti kartu su transporto priemone ir nurodyti šios direktyvos II priede nurodytame dokumente.2.18. "Pakaitinis katalizatorius" — tai katalizatorius arba jų junginys, kuriam galima gauti patvirtinimą vadovaujantis šios direktyvos XIII priedu, išskyrus apibrėžtuosius 2.17 poskyryje.2.19. "Automobilinė SD ir GD įranga" — tai bet koks automobilinių SD ar GD komponentų agregatas, skirtas montuoti į vieno ar kelių tam tikrų rūšių transporto priemones, kurį galima patvirtinti kaip atskirą techninį agregatą.2.20. "Transporto priemonių šeima" — tai transporto priemonių tipų grupė, kurią XII priedo tikslais identifikuoja pirminė transporto priemonė.2.21. "Varikliui reikalingi degalai" — tai degalų, kuriuos paprastai naudoja variklis, rūšis:- benzinas,- SD (suskystintos dujos),- GD (gamtinės dujos),- benzinas ir SD,- benzinas ir GD,- dyzelinas."5. 5.1.2 punktas pakeičiamas ir išdėstomas taip:"5.1.2. Benzino bakų pildymo angos:".6. Įterpiamas toks naujas 5.2.2 punktas:"5.2.2. Su transporto priemonėmis su priverstinio uždegimo varikliais, kurių degalams naudojamos SD arba GD, daromi tik tokie bandymai:- I tipas (vidutinio dujų išmetimo pro išmetimo vamzdį imitavimas paleidus šaltą variklį),- II tipas (anglies monoksido išmetimas varikliui veikiant tuščiąja eiga),- III tipas (karterio dujų išmetimas),- V tipas (taršą mažinančių įtaisų patvarumas)."7. Pridedamos tokios 5.3.1.2.1.1 ir 5.3.1.2.1.2 pastraipos:"5.3.1.2.1.1. Su transporto priemonėmis, kurių degalams naudojamos SD arba GD, daromi I tipo bandymai tikrinant SD arba GD sudėties kaitą, kaip nurodyta XII priede. Su transporto priemonėmis, kurių degalams gali būti naudojamas arba benzinas, arba SD ar GD, daromas I tipo bandymas su abiejų rūšių degalais ir darant bandymą su SD ar DG tikrinama degalų sudėties kaita, kaip nurodyta XII priede.5.3.1.2.1.2. Nepaisant 5.3.1.2.1.1 pastraipos reikalavimų, transporto priemonės, kurių degalams galima naudoti tiek benziną, tiek dujinius degalus, tačiau benzino sistema yra tik avarinė arba skirta vien užvedimui ir benzino bakas yra ne daugiau kaip 15 l talpos, I tipo bandymuose laikomos transporto priemonėmis, kurių degalams galima naudoti tik dujinius degalus."8. Pridedamas toks naujas 5.3.1.4.2 paragrafas:"5.3.1.4.2. Kai bandymai daromi su dujiniais degalais, išmetamų dujų masė turi būti mažesnė už pirmiau esančioje lentelėje nurodytas ribas transporto priemonėms su benzininiais varikliais."9. Pridedami tokie nauji 5.3.2.1.1 ir 5.3.2.1.2 paragrafai:"5.3.2.1.1. Su transporto priemonėmis, kurių degalams gali būti naudojamas ir benzinas, ir SD arba GD, daromi II tipo bandymai su abiejų rūšių degalais.5.3.2.1.2. Nepaisant 5.3.1.2.1.1 pastraipos reikalavimų, transporto priemonės, kurių degalams galima naudoti tiek benziną, tiek dujinius degalus, tačiau benzino sistema yra tik avarinė arba skirta vien užvedimui ir benzino bakas yra ne daugiau kaip 15 l talpos, II tipo bandymuose laikomos transporto priemonėmis, kurių degalams galima naudoti tik dujinius degalus."10. Pridedami tokie nauji 5.3.3.1.1 ir 5.3.3.1.2 paragrafai:"5.3.3.1.1. Su transporto priemonėmis, kurių degalams gali būti naudojamas ir benzinas, ir SD arba GD, daromi III tipo bandymai tik su benzinu.5.3.3.1.2. Nepaisant 5.3.1.2.1.1 pastraipos reikalavimų, transporto priemonės, kurių degalams galima naudoti tiek benziną, tiek dujinius degalus, tačiau benzino sistema yra tik avarinė arba skirta vien užvedimui ir benzino bakas yra ne daugiau kaip 15 l talpos, III tipo bandymuose laikomos transporto priemonėmis, kurių degalams galima naudoti tik dujinius degalus."11. 5.3.4.1 papunktis pakeičiamas ir išdėstomas taip:"5.3.4.1. …su slėginio uždegimo varikliu ir transporto priemonės, kurių degalams naudojamos SD arba GD.5.3.4.1.1. Su transporto priemonėmis, kurių degalams gali būti naudojamas ir benzinas, ir SD arba GD, daromi IV tipo bandymai tik su benzinu."12. Pridedamas toks naujas 5.3.5.1.1 paragrafas:"5.3.5.1.1. Su transporto priemonėmis, kurių degalams gali būti naudojamas ir benzinas, ir SD arba GD, daromi V tipo bandymai tik su benzinu."13. Pridedamas toks naujas 5.3.8 punktas:"5.3.8. Pakaitinio katalizatoriaus patvirtinimas.5.3.8.1. Bandymas atliekamas tik su pakaitiniu katalizatoriumi, skirtu montuoti į EB tipo patvirtinimą turinčias transporto priemones, kuriose neįrengta ĮDS, kaip nurodyta XIII papildyme."II priedas (informacinis dokumentas)14. 3.2.2 punktas pakeičiamas ir išdėstomas taip:"3.2.2. Degalai: dyzelinas/benzinas/suskystintos dujos/gamtinės dujos [1]15. Pridedami tokie 3.2.15 ir 3.2.16 punktai:+++++ TIFF +++++III priedas (I tipo bandymas)16. 1 skyrius pakeičiamas ir išdėstomas taip:"1. ĮvadasŠiame priede aprašyta I priedo 5.3.1 punkte apibrėžto I tipo bandymo tvarka. Kai naudojamas etaloniniai SD arba GD, papildomai galioja XII priedo nuostatos."17. Pridedamas naujas 3.2.1 punktas:"3.2.1. Transporto priemonės, kurių degalams naudojamas arba benzinas, arba SD ar GD, bandomos laikantis XII priedo nuostatų, naudojant IXa priede apibrėžtus etaloninius degalus."18. Pridedamas toks 5.3.1.1 papunktis:"5.3.1.1. Jei transporto priemonės yra su priverstinio uždegimo varikliais, kurių degalams naudojami SD arba GD, arba įrengtos taip, jų degalams gali būti naudojamas arba benzinas, arba SD ar GD, atlikus bandymus su pirmaisiais etaloniniais dujiniais degalais ir prieš darant bandymus su antraisiais degalais transporto priemonė turi būti kondicionuota. Kondicionuojama antraisiais etaloniniais degalais, važiuojant kondicionavimo ciklą, kurį sudaro šio priedo 1 papildyme aprašyto bandymų ciklo vieną pirmoji dalis (miesto dalis) ir dvi antrosios dalys (užmiesčio dalys). Gamintojo prašymu ir techninei tarnybai pritarus, šį kondicionavimo ciklą galima pailginti. Dinamometro nustatymas turi būti toks, koks nurodytas šio priedo 5.1 ir 5.2 poskyriuose."19. Pridedamas toks 6.2.3 punktas:"6.2.3. Jei degalams naudojami SD arba GD, leidžiama užvesti variklį benzinu ir po nustatyto laiko tarpo, kurio vairuotojas negali keisti, pradėti naudoti SD arba GD."20. 8.2 poskyris pakeičiamas ir išdėstomas taip:"Anglies monoksidas (CO): | d = 1,25 g/l |Angliavandeniliai: | |benzinas (CH1,85) | d = 0,619 g/l |dyzelinas (CH1,86) | d = 0,619 g/l |SD (CH2,525) | d = 0,649 g/l |GD (CH4) | d = 0,714 g/l |Azoto oksidai (NO2): | d = 2,05 g/l." |21. III priedo 3 papildymo 5.1.1.2.8 paragrafe koeficiento KR apibrėžimas ir lentelė pakeičiami ir išdėstomi taip:- "… KR — pasipriešinimo svyravimui temperatūros korekcijos koeficientas, lygus 8,64 × 10-3/ °C arba gamintojo nurodytas ir institucijos patvirtintas korekcijos koeficientas"- "… koeficientai pagal greitį pateikti lentelėje:V (km/h) | a | b |20 | 7,24 × 10-5 | 0,82 |40 | 1,59 × 10-4 | 0,54 |60 | 1,96 × 10-4 | 0,33 |80 | 1,85 × 10-4 | 0,23 |100 | 1,63 × 10-4 | 0,18 |120 | 1,57 × 10-4 | 0,14" |22. III priedo 5 papildymo 3.1.3.5.2 paragrafas pakeičiamas ir išdėstomas taip:"3.1.3.5.2. … benzinui ir dyzelinui — mažiau kaip 3 % tūrio, SD — 2,2 %, o GD — 1,5 %."23. III priedo 6 papildymo 2.3 poskyris pakeičiamas ir išdėstomas taip:"2.3. …—metanas ir išvalytas oras. | 1,00 < Rf < 1,15 |arba |transporto priemonėms, kurių degalams naudojamos: GD 1,00 < Rf < 1,05 |…"24. III priedo 8 papildymo 1.3 poskyris pakeičiamas ir išdėstomas taip:"…Skiedimo koeficientas apskaičiuojamas taip:DF =C+10benzinui ir dyzelinuiDF =C+10SDDF =C+10gamtinių dujų…"25. III priedo 8 papildymo 1.5.2.3 papunktyje QHC vertė pakeičiama taip:"QHC = 0,619 benzinui ir dyzelinuiQHC = 0,649 SDQHC = 0,714 GD"IV priedas (II tipo bandymas)26. Pridedamas toks naujas 2.2.1 punktas:"2.2.1. Transporto priemonės, kurių degalams galima naudoti benziną arba SD ar GD, bandomos naudojant I tipo bandymams skirtus etaloniniu degalus".VII priedas (V tipo bandymas)27. 3 skyrius pakeičiamas ir išdėstomas taip:"3. DEGALAIIlgaamžiškumo bandymas atliekamas su tinkamais degalais, kuriuos galima laisvai įsigyti."IXa priedas28. Pridedamas toks naujas IXa priedas:"IX a PRIEDASDUJINIŲ ETALONINIŲ DEGALŲ SPECIFIKACIJOS1. SD etaloninių degalų techniniai duomenys| | A degalai | B degalai | Bandymo metodas |Sudėtis | tūrio % | | | ISO 7941 |C3 | tūrio % | 30 ± 2 | 85 ± 2 | |C4 | tūrio % | subalansuota | subalansuota | |< C3, > C4 | tūrio % | ne daugiau kaip 2 % | ne daugiau kaip 2 % | |Olefinai | tūrio % | 9 ± 3 | 12 ± 3 | |Garuojantieji likučiai | mln-1 | ne daugiau kaip 50 | ne daugiau kaip 50 | NFM 41-015 |Vandens kiekis | | nėra | nėra | vizualus patikrinimas |Sieros kiekis | mln-1 masė [1] | ne daugiau kaip 50 | ne daugiau kaip 50 | EN 24260 |Vandenilio sulfidas | | nėra | nėra | |Vario korozija | klasifikacija | 1 klasė | 1 klasė | ISO 625 1 [2] |kvapas | | būdingas | būdingas | |MON | | ne mažiau kaip 89 | ne mažiau kaip 89 | EN 589 B priedas |2. GD etaloninių degalų techniniai duomenysEtaloniniai degalai G20Savybės | Vienetai | Pagrindas | Ribos | Bandymo metodas |Min. | Maks. |Sudėtis: | | |Metanas | | 100 | 99 | 100 | |Balansas | % molių | — | — | 1 | ISO 6974 |[Inertinės dujos + C2/C2 +] | | | | | |N2 | | | | | |Sieros kiekis | mg/m3 [3] | — | — | 50 | ISO 6326-5 |Etaloniniai degalai G20Savybės | Vienetai | Pagrindas | Ribos | Bandymo metodas |Min. | Maks. |Sudėtis: | | |Metanas | | 86 | 84 | 88 | |Balansas | % molių | — | — | 1 | ISO 6974 |[Inertinės dujos + C2/C2 +] | | | | | |N2 | | 14 | 12 | 16 | |Sieros kiekis | mg/m3 [3] | — | — | 50 | ISO 6326-5 |2Šiluminis ekvivalentas yra dujų tūrio vieneto šiluminės vertės ir jo santykinio tankio tomis pačiomis standartinėmis sąlygomis kvadratinės šaknies santykis:Šiluminis ekvivalentas = Hρ/ρčia:Hdujų = degalų šiluminė vertė MJ/m3 0 °C temperatūrojeρoro = oro tankis 0 °C temperatūrojeρdujų = degalų tankis 0 °C temperatūroje.Šiluminis ekvivalentas gali būti bendrasis arba grynasis. Tai priklauso nuo to, kokia yra šiluminė vertė — bendroji ar grynoji."IX Priedas29. Prie IX priedo pridedamas naujas 1.8.1 punktas:"1.8.1. Jei transporto priemonių degalams naudojamos SD arba GD:1.8.1.1. Sudarykite dar vieną SD arba GD etaloninių degalų lentelę, kurioje būtų nurodyta, ar rezultatai buvo gauti išmatavus, ar apskaičiavus. Jei transporto priemonių konstrukcija tokia, kad jų degalams gali būti naudojamas arba benzinas, arba SD ar GD: lentelė sudaroma benzinui ir visiems etaloniniams SD arba GD degalams.1.8.1.2. Pirminės transporto priemonės patvirtinimo numeris, jei transporto priemonė priklauso jų šeimai.1.8.1.3. Dujinių degalų atveju — transporto priemonių šeimos kiekvieno išmetamo teršalo rezultatų r koeficientus."XII priedas30 Pridedamas toks naujas XII priedas:"XII PRIEDASTRANSPORTO PRIEMONĖS, KURIOS DEGALAMS NAUDOJAMOS SD ARBA GAMTINĖS DUJOS, EB TIPO PATVIRTINIMAS ATSIŽVELGIANT Į IŠMETAMĄSIAS MEDŽIAGAS1. ĮVADASŠiame priede aprašyti specialūs reikalavimai, taikomi atliekant bandymus su SD arba GD, kai tvirtinamos transporto priemonės, kurių degalams naudojami SD ar GD arba bešvinis benzinas arba SD ar GD.Rinkoje prekiaujama labai skirtingos sudėties SD ir GD, todėl maitinimo sistemai reikia prisitaikyti prie atitinkamos sudėties degalų. Tam, kad būtų patikrintas šis gebėjimas, transporto priemonė turi būti išbandyta I tipo bandymu, naudojant dviejų labiausiai besiskiriančių rūšių etaloninius degalus, kad būtų patikrintas maitinimo sistemos prisitaikomumas. Jei vienos transporto priemonės maitinimo sistemos prisitaikomumas buvo patikrintas, ji gali būti laikoma pirmine šeimos transporto priemone. Transporto priemones, kurios atitinka tos šeimos reikalavimus ir turi įrengtas tokias pačias maitinimo sistemas, reikia bandyti tik su vienos rūšies degalais.2. APIBRĖŽIMAIŠiame priede:2.1. Pirminė transporto priemonė — tai tokia transporto priemonė, kuri yra išrinkta jos maitinimo sistemos prisitaikomumui išbandyti ir pagal kurią sutikrinami šeimos nariai. Šeimoje gali būti daugiau kaip viena pirminė transporto priemonė.2.2. Šeimos narys — tai kokia transporto priemonė, kuri nesiskiria nuo pirminės transporto priemonės (-ių) tokiomis pagrindinėmis savybėmis:2.2.1. a) yra pagaminta to paties gamintojo;b) jai taikomi tokie pat išmetamųjų medžiagų apribojimai;c) jei dujų maitinimo sistemoje yra įrengta centrinė viso variklio matavimo įranga:Jos patvirtinta galia skiriasi nuo pirminės transporto priemonės galios nuo 0,7 iki 1,15 karto.Jei dujų maitinimo sistemoje yra įrengtos atskira kiekvieno cilindro matavimo įranga:Jos patvirtinta kiekvieno cilindro galia skiriasi nuo pirminės transporto priemonės galios nuo 0,7 iki 1,15 karto;d) jei ji turi įrengtą katalizatoriaus sistemą, katalizatorius yra tokios pačios rūšies, t. y. trikryptis, oksidacinis, NOx;e) ji turi to paties gamintojo ir to paties tipo dujų maitinimo sistemą (įskaitant slėgio reguliatorių): indukcinę, garų įpurškimo (vienoje vietoje, keliose vietose), skysčio įpurškimo (vienoje vietoje, keliose vietose);f) Šią dujų maitinimo sistemą valdo tos pačios rūšies ir techninių specifikacijų ECU įrenginys, veikiantis pagal tokius pačius programinės įrangos principus ir valdymo strategiją.2.2.2. Dėl c reikalavimo: tais atvejais, kai išbandžius paaiškėja, kad dvi dujomis varomos transporto priemonės gali būti vienos šeimos narės, išskyrus patvirtintą galią, kuri lygi atitinkamai P1 ir P2 (P1 < P2), ir abi bandomos kaip pirminės, šeimai priskiriamos visos transporto priemonės, kurių patvirtinta galia yra nuo 0,7 × P1 iki 1,15 × P2.3. EB TIPO PATVIRTINIMO SUTEIKIMASEB tipo patvirtinimas gali būti suteikiamas įvykdžius tokius reikalavimus:3.1. Pirminės transporto priemonės patvirtinimas atsižvelgiant į išmetamąsias medžiagas:Pirminė transporto priemonė turi gebėti prisitaikyti prie bet kokios sudėties degalų, kokių gali pasitaikyti rinkoje. SD sudėtis gali skirtis C3 ir C4 santykiu. Gamtinės dujos paprastai būna dviejų rūšių: labai šilumingos (H dujos) ir nešilumingos (L dujos), tačiau abiejų rūšių porūšiai yra labai įvairūs; jie smarkiai skiriasi šiluminiu ekvivalentu. Šią įvairovę atitinka etaloniniai degalai.3.1.1. Pirminė transporto priemonė (-s) bandoma (-os) I tipo bandymu, naudojant dviejų labiausiai besiskiriančių rūšių etaloninius degalus, nurodytus IXa priede.3.1.1.1. Jei nuo vienos prie kitos rūšies degalų pereinama naudojant perjungiklį, tipo patvirtinimo metu jis nenaudojamas. Tokiu atveju gamintojo prašymu ir pritarus techninei tarnybai galima pratęsti III priedo 5.3.1 punkte nurodytą kondicionavimo ciklą.3.1.2. Transporto priemonė (-s) laikoma (-os) atitinkančia (-iomis) reikalavimus, jei naudojant abiejų rūšių etaloninius degalus jos išmetamų medžiagų kiekis neviršija ribų.3.1.3. Kiekvienam teršalui nustatomas išmetamų medžiagų rezultatų koeficientas rr =3.2. Išmetamų medžiagų kiekio atitikties patvirtinimas šeimos nariui:Tos pačios šeimos transporto priemonės I tipo bandymu bandomos naudojant vienos rūšies etaloninius degalus. Jie gali būti bet kokios rūšies. Transporto priemonė laikoma tinkama, jei atitinka tokius reikalavimus:3.2.1. Transporto priemonė atitinka 2.2 poskyryje pateiktą šeimos nario apibrėžimą.3.2.2. Kiekvieno teršalo bandymų rezultatai dauginami iš koeficiento r (žr. 3.1.3 punktą), jei jis yra didesnis kaip 1,0. Jei r yra mažesnis kaip 1,0, jo vertė laikoma lygi 1. Sandaugos rezultatai laikomi galutiniais. Gamintojo prašymu I tipo bandymai gali būti atliekami naudojant etaloninius degalus Nr. 2 arba abiejų rūšių degalus, tuomet nieko keisti nereikia.3.2.3. Transporto priemonės išmetamųjų medžiagų kiekis (tiek išmatuotas, tiek apskaičiuotas) turi atitikti jos kategorijai nustatytas ribas.4. BENDROSIOS SĄLYGOS4.1. Produkcijos atitikties bandymas gali būti atliekamas su komerciniais degalais, kurių C3 ir C4 santykis atitinka etaloninių degalų ribas (SD atveju) arba šiluminis ekvivalentas yra tarp dviejų labiausiai besiskiriančių rūšių etaloninių degalų ekvivalentų verčių (GD). Tuomet reikia atlikti degalų analizę."XIII priedas31. Pridedamas toks naujas XIII priedas:"XIII PRIEDASPAKAITINIO KATALIZATORIAUS KAIP ATSKIRO TECHNINIO AGREGATO EB TIPO PATVIRTINIMAS1. TAIKYMO SRITISŠis priedas taikomas suteikiant eb tipo patvirtinimą pakaitiniams [1] katalizatoriams, skirtiems montuoti į vieno ar kelių tam tikrų tipų M1 ir N1 kategorijų [2] variklines transporto priemones, tvirtinamiems kaip atskirti techniniai agregatai, nurodyti Direktyvos 70/156/EEB 4 straipsnio 1 dalies d punkte.2. APIBRĖŽIMAIŠiame priede:2.1. "Originalios įrangos katalizatorius" — žr. I priedo 2.17 poskyrį.2.2. "Pakaitinis katalizatorius" — žr. I priedo 2.18 poskyrį.2.3. "Katalizatoriaus tipas" — tai katalizatoriai, kurie nesiskiria tokiomis pagrindinėmis savybėmis:2.3.1) padengtų substratų skaičiumi, struktūra ir medžiaga;2.3.2) katalizinės veiklos rūšimi (oksidavimas, trikryptis ir kt.);2.3.3) tūriu, priekinio ploto koeficientu ir substrato ilgiu;2.3.4) katalizinės medžiagos turiniu;2.3.5) katalizinės medžiagos koeficientu;2.3.6) elementų takiu;2.3.7) matmenimis ir forma;2.3.8) šilumine apsauga.2.4. "Transporto priemonės tipas" — žr. I priedo 2.1 poskyrį.2.5. "Pakaitinio katalizatoriaus patvirtinimas" — tai katalizatoriaus, skirto montuoti vietoj senojo į vieno ar kelių konkrečių tipų transporto priemones, patvirtinimas atsižvelgiant į išmetamas medžiagas, triukšmo lygį ir poveikį transporto priemonės eksploatacinėms savybėms.3. PARAIŠKA DĖL TRANSPORTO PRIEMONĖS EEB TIPO PATVIRTINIMO3.1. Paraiškas, numatytas Direktyvos 70/156/EEB 3 straipsnio 4 dalyje, dėl pakaitinių katalizatorių tipo patvirtinimo teikia gamintojas.3.2. Informacinio dokumento pavyzdys pateiktas šio priedo 1 papildyme.3.3. Už tipo patvirtinimo bandymus atsakingai techninei tarnybai būtina pateikti:3.3.1. Pagal Direktyvos 70/220/EEB nuostatas patvirtinto tipo transporto priemonę (-es) su originaliu katalizatoriumi. Tokią transporto priemonę (-es) pareiškėjas parenka pritarus techninei tarnybai. Ji (jos) turi atitikti šio direktyvos III priedo 3 skyriaus reikalavimus.Bandoma transporto priemonė (-s) neturi turėti išmetamųjų medžiagų kontrolės sistemos defektų; visos susidėvėjusios arba netinkamai veikiančios su išmetamosiomis medžiagomis susijusios originalios dalys turi būti sutaisytos arba pakeistos. Bandoma transporto priemonė (-s) prieš bandymus turi būti tinkamai sureguliuota (-os) ir nustatyta (-os) pagal gamintojo specifikacijas.3.3.2. Vienas pavyzdinis pakaitinis katalizatorius. Ant jo aiškiai ir nenuvalomai turi būti užrašytas oficialus pareiškėjo pavadinimas arba markė ir komercinis žymuo.4. EB TIPO PATVIRTINIMO SUTEIKIMAS4.1. Jei laikomasi taikomų reikalavimų, vadovaujantis Direktyvos 70/156/EEB 4 straipsnio 3 dalies nuostatomis suteikiamas EEB tipo patvirtinimas.4.2. EB tipo patvirtinimo liudijimo pavyzdys pateiktas šio priedo 2 papildyme.4.3. Kiekvienam patvirtintam pakaitinių katalizatorių tipui priskiriamas Direktyvos 70/156/EEB VII priedo nuostatas atitinkantis patvirtinimo numeris. Ta pati valstybė narė negali suteikti to paties numerio kitam pakaitinių katalizatorių tipui. Tuo pačiu numeriu gali būti žymimi vieno tipo pakaitiniai katalizatoriai, kuriuos galima montuoti į skirtingų tipų transporto priemones.5. EB TIPO PATVIRTINIMO ŽYMUO5.1. Visi pakaitiniai katalizatoriai, atitinkantys pagal šios direktyvos nuostatas patvirtintus tipus, ženklinami EB tipo patvirtinimo žymeniu.5.2. Toks žymuo yra stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę:1 | Vokietija |2 | Prancūzija |3 | Italija |4 | Nyderlandai |5 | Švedija |6 | Belgija |9 | Ispanija |11 | Jungtinė Karalystė |12 | Austrija |13 | Liuksemburgas |17 | Suomija |18 | Danija |21 | Portugalija |23 | Graikija |IRL | Airija |Greta stačiakampio turi būti užrašytas Direktyvos 70/156/EEB VII priede nurodyto tipo patvirtinimo numerio ketvirtajame segmente esantis "pagrindinis patvirtinimo numeris", o prieš jį — du skaitmenys, reiškiantys eilės numerį, priskirtą Direktyvos 70/157/EEB naujausiai esminei techninei pataisai, galiojančiai tipo patvirtinimo suteikimo komponentui datą. Šios direktyvos eilės numeris yra 00.5.3. 5.2 poskyryje nurodytas žymuo turi būti aiškiai įskaitomas ir nenuvalomas.5.4. Patvirtinimo žymens ir pirmiau nurodytų patvirtinimo duomenų pavyzdžiai yra pateikti šio priedo 3 papildyme.6. REIKALAVIMAI6.1. Bendrieji reikalavimai6.1.1. Pakaitinis katalizatorius turi būti suprojektuotas, sukonstruotas ir jį turi būti įmanoma įmontuoti taip, kad transporto priemonė galėtų atitikti tas šios direktyvos nuostatas, kurias ji iš pradžių atitiko, ir kad išmetamų teršalų kiekis būtų veiksmingai apribotas visą įprastą transporto priemonės naudojimo trukmę įprastomis naudojimo sąlygomis.6.1.2. Pakaitinis katalizatorius turi būti įrengiamas tiksliai toje pačioje vietoje, kur buvo įrengtas originalios įrangos katalizatorius, o deguonies zondo (-ų) (jei jie naudojami) vieta išmetimo linijoje neturi pasikeisti.6.1.3. Jei originalios įrangos katalizatoriuje yra šiluminė apsauga, pakaitiniame katalizatoriuje turi būti jai lygiavertė apsauga.6.1.4. Pakaitinis katalizatorius turi būti ilgaamžis, t. y. suprojektuotas, sukonstruotas ir jį turi būti įmanoma įmontuoti taip, kad jis būtų pakankamai atsparus jį veikiančiai korozijai ir oksidacijai, atsižvelgiant į transporto priemonės naudojimo sąlygas.6.2. Reikalavimai išmetamosioms medžiagomsSu šio priedo 3.3.1 punkte nurodytomis transporto priemonėmis su pakaitiniais katalizatoriais, kuriuos prašoma patvirtinti, daromas I tipo bandymas atitinkamame šios direktyvos priede nurodytomis sąlygomis, jo eksploatacines savybes lyginant su originaliais katalizatoriais laikantis toliau aprašytos tvarkos.6.2.1. Sulyginimo sąlygosĮ transporto priemones įmontuojami nauji originalūs katalizatoriai (žr. 3.3.1 punktą), kurie įvažinėjami per 12 užmiesčio ciklų (I tipo bandymo 2 dalis).Po šio kondicionavimo transporto priemonės laikomos patalpoje, kurioje temperatūra išlieka santykinai pastovi nuo 293 iki 303 °K (20-30 °C). Toks kondicionavimas trunka ne trumpiau kaip šešias valandas ir tol, kol variklio alyvos ir aušinimo skysčio temperatūra nebesiskiria nuo patalpos temperatūros daugiau kaip ± 2 °K. Tuomet daromi trys I tipo bandymai.6.2.2. Išmetamųjų dujų bandymas su pakaitiniu katalizatoriumiBandomų transporto priemonių originalios įrangos katalizatoriai pakeičiami pakaitiniais (žr. 3.3.2 punktą), kurie įvažinėjami per 12 užmiesčio ciklų (I tipo bandymo 2 dalis).Po šio kondicionavimo transporto priemonės laikomos patalpoje, kurioje temperatūra išlieka santykinai pastovi nuo 293 iki 303 °K (20-30 °C). Toks kondicionavimas trunka ne trumpiau kaip šešias valandas ir tol, kol variklio alyvos ir aušinimo skysčio temperatūra nebesiskiria nuo patalpos temperatūros daugiau kaip ± 2 °K. Tuomet daromi trys I tipo bandymai.6.2.3. Transporto priemonių su pakaitiniais katalizatoriais išmetamų teršalų įvertinimasBandomų transporto priemonių su originalios įrangos katalizatoriais išmetamų teršalų kiekis turi neviršyti ribinių verčių, nustatytų pagal tos transporto priemonės tipo patvirtinimą, įskaitant ir nusidėvėjimo koeficientus, naudotus tvirtinant transporto priemonių tipą (jei jie buvo naudoti).Reikalavimai dėl transporto priemonių su pakaitiniais katalizatoriais išmetamų teršalų laikomi įvykdytais, jei kiekvieno ribojamo teršalo (CO, HC + NOx) kiekis yra toks:M ≤ 0,85 S + 0,4 G (1)M ≤ G (2)čia:M – per tris I tipo bandymus su pakaitiniu katalizatoriumi išmesto vieno teršalo (CO arba kietųjų dalelių) kiekio vidurkis arba dviejų teršalų (HC + NOx) bendras kiekis.S – per tris I tipo bandymus su originaliu katalizatoriumi išmesto vieno teršalo (CO arba kietųjų dalelių) kiekio vidurkis arba dviejų teršalų (HC + NOx) bendras kiekis.G – vieno teršalo (CO arba kietųjų dalelių) kiekio arba dviejų teršalų (HC + NOx) bendro kiekio ribinė vertė pagal transporto priemonės tipo patvirtinimo duomenis, padalyta iš nusidėvėjimo koeficientų, nustatytų pagal 6.4 poskyrį, jei jie buvo naudojami.Kai patvirtinimas galioja kelių skirtingų to paties automobilių gamintojo tipų transporto priemonėms ir jei tose transporto priemonėse įrengti to paties tipo originalios įrangos katalizatoriai, I tipo bandymas gali būti daromas tik su dviem transporto priemonėmis, parinktomis suderinus su už tvirtinimą atsakinga technine tarnyba.6.3. Reikalavimai dėl triukšmo ir išmetimo sistemos priešslėgioPakaitiniai katalizatoriai turi atitikti Direktyvos 70/157/EEB II priedo techninius reikalavimus.6.4. Ilgaamžiškumo reikalavimaiPakaitiniai katalizatoriai turi atitikti šios direktyvos I priedo 5.3.5 punkto reikalavimus, t. y. V tipo bandymo arba I tipo bandymų su nusidėvėjimo koeficientais iš toliau esančios lentelės rezultatus.XIII.6.4 lentelėVariklio kategorija | Nusidėvėjimo koeficientai |CO | HC + NOx | Kietosios dalelės |Priverstinio uždegimo | 1,2 | 1,2 | — |Slėginio uždegimo | 1,1 | 1,0 | 1,2 |7. TIPO MODIFIKACIJOS IR PATVIRTINIMŲ PAKEITIMAIModifikavus pagal šią direktyvą patvirtintus tipus, galioja Direktyvos 70/156/EEB 5 straipsnio nuostatos.8. PRODUKCIJOS ATITIKTISBūtina imtis priemonių produkcijos atitikčiai užtikrinti pagal Direktyvos 70/156/EEB 10 straipsnį.8.2. Specialios nuostatos8.2.1. Atliekant Direktyvos 70/156/EEB X priedo 2.2 poskyryje nurodytus patikrinimus tikrinama, ar laikomasi šio priedo 2.3 poskyryje nustatytų savybių.8.2.2. Taikant Direktyvos 70/156/EEB X priedo 2.4.4 poskyrį galima daryti šio priedo 6.2 poskyryje aprašytus bandymus (reikalavimai dėl išmetamųjų medžiagų). Tokiu atveju patvirtinimo turėtojas gali prašyti, kad būtų lyginama ne su originalios įrangos katalizatoriumi, o su pakaitiniu katalizatoriumi, kuris buvo naudotas tipo patvirtinimo bandymuose (arba kitu pavyzdiniu įrenginiu, kuris atitinka patvirtintąjį tipą). Tuomet su tikrinamu įrenginiu gauta išmetamųjų medžiagų kiekio vidutinė vertė neturi viršyti su etaloniniu įrenginiu gautos vertės daugiau kaip 15 %.1 priedėlisINFORMACINIS DOKUMENTAS Nr.… dėl pakaitinių katalizatorių EB tipo patvirtinimo (Direktyva 70/220/EEB su paskutiniais pakeitimais, padarytais Direktyva…)Toliau nurodyta informacija (jei taikoma) turi būti pateikta trimis egzemplioriais ir turėti turinį. Brėžiniai turi būti nubraižyti atitinkamu masteliu, būti pakankamai smulkūs ir pateikti A4 formato lapuose arba iki A4 formato sulankstytuose kitų formatų lapuose. Pateikiamos nuotraukos turi būti pakankamai ryškios.Jei sistemos, sudėtinės dalys ar atskiri techniniai agregatai yra su elektroniniais valdytuvais, būtina pateikti informaciją apie jų naudojimą.+++++ TIFF +++++2 priedėlisPavyzdys(didžiausias formatas: A4 (210 mm × 297 mm)EB TIPO PATVIRTINIMO LIUDIJIMAS+++++ TIFF ++++++++++ TIFF ++++++++++ TIFF +++++PapildymasEB tipo patvirtinimo liudijimo Nr.…Variklinių transporto priemonių pakaitinių katalizatorių kaip atskirų techninių agregatų tipo patvirtinimo pagal Direktyvą 70/220/EEB su paskutiniais pakeitimais, padarytais Direktyva…+++++ TIFF +++++3 priedėlisEB tipo patvirtinimo žymens pavyzdys(žr. šio priedo 5.2 poskyrį)+++++ TIFF +++++Tokiu EB tipo patvirtinimo žymeniu ženklinamas pakaitinis katalizatorius, patvirtintas Prancūzijoje (e2) pagal šią direktyvą. Pirmieji du patvirtinimo numerio skaitmenys (00) žymi eilės numerį, priskirtą naujausioms Direktyvos 70/220/EEB pataisoms. Paskesni keturi skaitmenys (1234) yra tvirtinimo institucijos priskiriamas pakaitinio katalizatoriaus pagrindinis patvirtinimo numeris."[1] Nereikalingus žodžius išbraukti."[1] Vertė nustatoma standartinėmis sąlygomis (293,2 K (20 °C) temperatūroje ir esant 101,3 kPa slėgiui).[2] Šiuo būdu koroziją sukeliančių medžiagų kiekis gali būti nustatytas netiksliai, jei mėginyje yra korozijos inhibitorių arba kitų medžiagų, kurios mažina mėginio korozinį poveikį vario juostai. Todėl draudžiama dėti tokių medžiagų vien tam, kad pasikeistų bandymo rezultatai.[3] Vertė nustatoma standartinėmis sąlygomis (293,2 K (20 °C) temperatūroje ir esant 101,3 kPa slėgiui).[1] Šis priedas netaikomas pakaitiniams katalizatoriams, skirtiems montuoti į M1 ir N1 kategorijų variklines transporto priemones, turinčias įmontuotąsias diagnostikos (ĮDS) sistemas.[2] Kaip apibrėžta Direktyvos 70/156/EEB II priedo A dalyje.--------------------------------------------------